CELEX: 32008R0166
Language: sk
Date: 2008-02-22 00:00:00
Title: Nariadenie Komisie (ES) č. 166/2008 z  22. februára 2008 o povolení nového použitia prípravku Bacillus cereus var. toyoi (Toyocerin) ako kŕmnej doplnkovej látky (Text s významom pre EHP)

23.2.2008   
            
            
               SK
            
            
               Úradný vestník Európskej únie
            
            
               L 50/11
            
         
      NARIADENIE KOMISIE (ES) č. 166/2008
   z 22. februára 2008
   o povolení nového použitia prípravku Bacillus cereus var. toyoi (Toyocerin) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takých povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia č. 1831/2003.
            
         
               (3)
            
            
               Žiadosť sa týka povolenia nového použitia prípravku z mikroorganizmov Bacillus cereus var. toyoi NCIMB 40112/CNCM I-1012 (Toyocerin) pre morky vo výkrme, ktorý sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Použitie uvedeného prípravku z mikroorganizmov bolo povolené pre ciciaky vo veku menej ako 2 mesiace a prasnice nariadením Komisie (ES) č. 256/2002 (2), ciciaky a ošípané na výkrm nariadením Komisie (ES) č. 1453/2004 (3), dobytok na výkrm nariadením Komisie (ES) č. 255/2005 (4) a králiky na výkrm a kurčatá na výkrm nariadením Komisie (ES) č. 1200/2005 (5).
            
         
               (5)
            
            
               Na podporu žiadosti o povolenie v prípade moriek na výkrm boli predložené nové údaje. Vo svojom stanovisku z 19. septembra 2007 dospel Európsky úrad pre bezpečnosť potravín (ďalej len „úrad“) k záveru, že prípravok z mikroorganizmov Bacillus cereus var. toyoi NCIMB 40112/CNCM I-1012 (Toyocerin ) nemá nepriaznivý účinok na spotrebiteľov, používateľov alebo na životné prostredie (6). Podľa uvedeného stanoviska používanie tohto prípravku nemá nepriaznivé účinky na túto ďalšiu kategóriu zvierat a podporuje prírastok hmotnosti, príjem krmiva a využitie krmiva. Úrad sa domnieva, že osobitné požiadavky na monitorovanie po uvedení prípravku na trh nie sú potrebné. Potvrdil tiež správu o metóde analýzy doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat za podmienok, ktoré sú stanovené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 41, 13.2.2002, s. 6. Nariadenie zmenené a doplnené nariadením (ES) č. 1143/2007 (Ú. v. EÚ L 256, 2.10.2007, s. 23).
   
      (3)  Ú. v. EÚ L 269, 17.8.2004, s. 3.
   
      (4)  Ú. v. EÚ L 45, 16.2.2005, s. 3.
   
      (5)  Ú. v. EÚ L 195, 27.7.2005, s. 6. Nariadenie zmenené a doplnené nariadením (ES) č. 1445/2006 (Ú. v. EÚ L 271, 30.9.2006, s. 22).
   
      (6)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá (FEEDAP) vo veci bezpečnosti a účinnosti prípravku Toyocerin (Bacillus cereus var. toyoi) ako kŕmnej doplnkovej látky pre morky. Prijaté 19. septembra 2007. Vestník EFSA (2007) 549, s. 1 – 11.
   
      PRÍLOHA
      
                  Identifikačné číslo doplnkovej látky
               
               
                  Meno držiteľa povolenia
               
               
                  Doplnková látka
                  (obchodný názov)
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  Kategória zootechnických doplnkových látok. Funkčná skupina: stabilizátory črevnej mikroflóry.
               
            
                  4b1701
               
               
                  Rubinum SA
               
               
                  
                     Bacillus cereus var. toyoi
                  
                  NCIMB 40112/CNCM I-1012
                  (Toyocerin)
               
               
                  
                               
                           
                           
                              Zloženie doplnkovej látky:
                              Prípravok Bacillus cereus var. toyoi s obsahom minimálneho množstva doplnkovej látky 1 × 1010 CFU/g
                           
                        
                               
                           
                           
                              Charakteristika účinnej látky:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analytická metóda (1):
                              Meranie: metódou platňového nanášania na tryptón sójový agar s predhrievaním vzoriek krmiva a identifikácia: pulznou gélovou elektroforézou (PFGE)
                           
                        
               
                  Morky na výkrm
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu použiteľnosti a stabilitu pri granulovaní.
                           
                        
                              2.
                           
                           
                              Na účely bezpečnosti: počas manipulácie sa používajú okuliare a rukavice.
                           
                        
                              3.
                           
                           
                              Môže sa použiť v kŕmnej zmesi obsahujúcej povolené kokcidiostatiká: monenzín sodný, lasalocid sodný, robenidín, halofuginón, diklazuril, maduramycín amónny.
                           
                        
               
                  14. marca 2018
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives